Document ID: /roh_data/filtered/fineweb-2-filterrobots_roh.jsonl.gz/41

Servetschs
Consultaziun
Ils portatuns èn documentads e cataloghisads en la banca da datas FN-Base32. La documentaziun po vegnir consultada en il catalog da la Fonoteca (FN).
La consultaziun dals documents da la FN po vegnir effectuada en emprima lingia via il catalog FN-Base.
Per tadlar ils documents ch’èn anc protegids da dretgs d’autur ston ins visitar in post per tadlar extern da la FN sin il territori svizzer.
Ils documents libers da dretg u dals quals la FN posseda ils dretgs da diffusiun pon ins tadlar directamain a chasa via internet sin la pagina da la FN.
Ils portatuns fisics na vegnan per princip betg emprestads, per raschuns da conservaziun e da dretg. Els pon vegnir consultads en il lieu da la conservaziun.
Igl è pussaivel mo en cas particulars (vair sutvart) da laschar far copias da documents da la FN per il diever privat u public.
Cas particulars per laschar far copias da documents:
Dumonda da copia per il diever privat
La Fonoteca (FN) è autorisada grazia a contracts cun la SUISA (Societad svizra per ils dretgs dals auturs d’ovras musicalas), cun la IFPI Svizra (International Federation of Producers of Phonograms and Videograms) e cun la SIG (Associaziun svizra dals interprets) da far copias da registraziuns or da ses archivs che na sa chattan pli sin il martgà ma èn anc protegidas dal dretg d’autur, a cundiziun che questas copias sajan destinadas exclusivamain al diever persunal. La persuna che dumonda ina tala copia sto suttascriver ina decleraziun per confirmar che la copia retschavida da la FN vegn utilisada unicamain per in diever privat u didactic. Per ils documents sonors scientifics, per ils portatuns betg commerzials dal deposit da la SUISA e per las emissiuns radiofonicas datti ulteriuras restricziuns da diever e da copiatura.
Per copias destinadas al diever privat valan las suandantas taxas da copiatura:
Basa da calculaziun per la copiatura per il diever privat
Dumonda da copia per il diever commerzial u public
Sco diever commerzial u public valan las dumondas da documents per projects sco exposiziuns en museums; producziuns discograficas; (...). Per duvrar publicamain u commerzialmain documents da la FN ston ins far in contract specific cun la FN. Tals dievers suttastattan ultra da quai a las normas legalas dal dretg d’auturs, dals interprets e dals producturs (*). Mintga dumonda per il diever commerzial u public vegn evaluada l’emprim da la FN, sch’ella è d’accord daventa la FN co-producenta dal project pertutgà tenor las disposiziuns dal contract ch’ha da vegnir stabilì.
(*) La FN na furnescha betg via internet (youtube; myspace; facebook; ...) ils documents libers da dretgs or da ses archiv destinads al diever public. La FN pussibilitescha gia in access public a quests documents directamain sin sia pagina d’internet tenor criteris da schelta interns.